**GARABONCIÁS**

 Hon- és népismeret levelező verseny

**Pásztorélet**

1. **forduló**

|  |  |  |  |
| --- | --- | --- | --- |
| Név:  | Osztály: | Értékelés: | Visszaküldési határidő:  **2023. április 28.** |
| Levelezési cím: Iskola neve: |

**Köszöntünk a Garabonciás diákok társaságában!**

Az első fordulóban a **pásztorok rangsoráról, mindennapi feladatairól, eszközeiről és a különféle tartásmódokról** írtál.

Második fordulóban a **pásztorok ünnepnapjainak** bemutatására hívtunk benneteket szabadon választott feldolgozási formában.

Harmadik fordulóban a **pásztorművészetet** helyezzük fókuszba. Díszítőművészetünk legszebb darabjai kerülnek ki a pásztorművészet darabjai közül. Fa, csont vagy fémberakásos tárgyak, melyek a pásztorélet jellegzetes darabjai (ivócsanak, borotvatok, karikás ostor, kolomp, fokos, mángorló, kés, bicska, pásztorbot, pásztorkészség, hangszerek). Bár a korábbi két fordulóban érintőlegesen már említettétek őket, most rendszerezve (akár a korábbi fordulók anyagaiból átemelve, azt kiegészítve) mutassátok be ezt a területet. Melyek ezek a tárgyak, milyen anyagokból készülnek, mi a funkciójuk? Nemcsak a pásztorok által készített tárgyakat mutasd be, de a magyar kézművesség azon darabjait is felsoroltatod, ahol a pásztorok és a pásztorélet megjelennek (pl. lócafaragásokon, kerámiákon stb.)

A pásztorokról, művészetükről kaphatsz átfogó képet, ha az alábbi linkeken lévő feladatokat végigcsinálod:

<https://hagyomanyokhaza.hu/hu/pasztormuvesseg>

<https://hagyomanyokhaza.hu/hu/node/6325>

Van olyan rész, ami csak információt közöl, azokat figyelmesen hallgasd végig! Egyes feladatok pedig játékos formában ismertetnek meg a korábbi fordulókban feldolgozott témákkal. Ha megcsináltad, írd meg nekünk melyik feladatot találtad legötletesebbnek, melyik volt a legnehezebb számodra.

Napjainkban hol találkozhatsz pásztorokkal? Nevezz meg közülük párat!

**Ajánlott szakirodalom:**

Selmeczi Kovács Attila: Elfeledett magyar mesterségek és népélet. Cser Kiadó Szilaj pásztorok fejezet 55-92.

Magyar Néprajzi Lexikon

Magyar Néprajz. III. Életmód kötet.

Kósa László- Szemerkényi Ágnes: Apáról fiúra

Balassa Iván- Ortutay Gyula: Magyar néprajz